Broj: I-148-2019

Koprivnica, 02.09.2019.g.

- Područne obrtničke komore

- Udruženja obrtnika

**PREDMET: 22. obrtnički i gospodarski sajam Koprivničko-križevačke županije, Križevci od 08.-10. studenog 2019.g.**

 Molimo Vas da pozovete obrtnike članove Vaše komore da se prijave za izlaganje na 22. OBRTNIČKOM I GOSPODARSKOM SAJMU KOPRIVNIČKO-KRIŽEVAČKE ŽUPANIJE U KRIŽEVCIMA od 08. do 10.11.2019.g. te da organizirate zajednički nastup. Sajam će se održati u velikoj Sportskoj dvorani OŠ Ljudevita Modeca Križevci te u Sportskoj dvorani Gimnazije Ivana Zakmardija Dijankovečkog i pripadajućim vanjskim prostorima ispred dvorana na ukupno 1.700 m2 unutarnjeg i 2.500 m2 vanjskog prostora.

Odlukom Organizacijskog odbora nositelj tehničke organizacije i financijsko komercijalnog poslovanja Sajma je Obrtnička komora Koprivničko-križevačke županije, a direktor Sajma je Tajnik Obrtničke komore Koprivničko-križevačke županije Božo Barać.

Obrtnički i gospodarski sajam u Križevcima razvio se u značajnu sajamsku priredbu tako da su na prošlogodišnjem sajmu izlagali obrtnici i poduzetnici iz Mađarske, Slovenije te Bosne i Hercegovine te iz 5 hrvatskih županija (229 izlagača). U svezi s navedenim, nadamo se da će Vaši članovi nastupiti na našem sajmu.

Detaljnije informacije mogu se dobiti u Obrtničkoj komori Koprivničko-križevačke županije (tajnik Komore mob: 098/249-401).

 U privitku ovog dopisa dostavljamo Vam “Prijavu za nastup”. Ostale informacije možete vidjeti na web stranici Sajma [www.obrtnicka-komora-koprivnica.hr/sajmovi.aspx](http://www.obrtnicka-komora-koprivnica.hr/sajmovi.aspx), a o popratnim događanjima na Sajmu izvijestit ćemo Vas naknadno.

 Sa štovanjem,

Tajnik Komore:

 Božo Barać